Aitäh, Isa, et võime elada oma elu ülistades Jeesust, oma Kuningat.
Usun, et inimesed pole siin juhuslikult, vaid Sinu tahtest.
Ole meile sama tugevalt ligi, kui olid seda ülistuse ajalgi
ja kõneta inimesi.
Aitäh Sulle selle eest, Jeesuse nimel. Aamen ja aamen.
Võite istuda.
Räägi, me kuulame.
Jaakobuse 1:19 räägib meie võimest kuulda -
meie nobedusest rääkida ja võimest hoiduda kiirest vihatumisest.
"Teadke seda, mu armsad vennad!"
Igakord, kui Jaakobus nii ütleb, kujutan teda ütlevat:
"Ma küll armastan teid, kuid te peate võtma kuulda järgmist."
"Iga inimene olgu aga kärmas kuulama,
pikaldane rääkima, pikaldane vihastama."
Huvitav, kui kiired me oleme kuulama,
kui aeglased kõnelema
ja kui kiired vihastuma,
sest Jaakobus annab meile selles osas häid juhtnööre.
Vahel peame taandama end igapäeva melust,
et kuulda kiiresti.
Selleks meluks võib olla su enda ahastus, mured või rahutus.
Seda pole ehk väljapoole kuulda, kuid su sisemus karjub kõige täiega.
Kõik see melu raskendab Jumala hääle kuulmist.
Võib-olla peetakse su ümber negatiivseid arutelusid,
mis viivad sind kaugemale Jumala tahtest ega ehita sind üles.
Millisest melust peaksid sa lahti laskma,
et kuulda Jumala häält?
Siis aga see "pikaldased rääkima" teema.
Mulle meeldib Psalmides esinev sõna "Sela",
mis sõna otseses mõttes tähendab pausi võtmist
ja asjade üle järele mõtlemist.
Kas sa võtad kunagi pause?
Või on su palved vaid täis nii palju juttu ja palvesoove,
et unustad pidada vahel "selat"
ehk anda Jumalale aega ja võimalust kõnetada sind.
On meil üldse nii palju aega, et lasta Jumalal rääkida?
Vahel peame lihtalt lõpetama oma jutustamise
ja blokeerima kõik melu ja lärmi, et omada kõrvu, mis on kiired kuulma.
Mis samas tähendab siis ka seda, et oleme aeglased rääkima.
Kui kuuled ja kuulad Jumalat, leiad ka taevasi juhtnööre ja nõu.
Jumal on andnud mulle lugematul hulgal selgeid juhtnööre
oluliste otsuste langetamiseks koguduse osas.
Kuid seda kõike pauside ja mõtiskluste ajal.
Üks näide selle kohta on kogu me koguduse rajamine
aastaid tagasi.
See sai alguse ühest sela-hetkest,
mil kogesin, kuidas Jumal kõnetas mind
ühe Sydney piirkonna osas, mis tol ajal oli üsna tähtsusetu.
Tänasel päeval on see piirkond hoopis teine paik.
Tol ajal olime vaid linna äärealal, nüüd aga selle südames,
kus on kümnete ja sadade tuhandete inimeste kodud.
Mu elus on olnud neid sela-hetki, mille kaudu Jumal on juhtinud mind.
Usun, et paljud teist on kogenud seda sama,
kuid nende hetkede jaoks tuleb anda aega ja ruumi.
Sa ei pea selleks tingimata kuhugi maale kolima.
See hetk võib leida aset jooksurajal, auto roolis või lennukis.
See võib leida aset, kus iganes,
kuid on oluline, et me jätaks piisavalt ruumi
Jumala kõnetusele oma südameis.
Vaid nii võime olla kiired kuulma.
Sageli aga me ei kuule Jumalat, kuna me mõtted on kusagil mujal
ja me polegi võimelised kuulma.
Kui võtame Jumalat kuulda, saab Ta meid lihvida ja poleerida.
Kui sa aga ei kuula ega võta vastu õpetust ja juhatust,
jääd ka ilma Jumala lihvimisest,
nii et sa ei kasva ega muutu milleski paremaks.
On äärmiselt kahju, et paljud ei mõista,
milline vägi peitub kiires kuulamises ja pikaldases rääkimises.
Sest vaid sellistes oludes saab Jumal meid juhtida.
Kahjuks on ka neid, kes ei kuule oma lähedasi
või ka oma abikaasat.
Ei pane tähele nende südame appihüüdu,
võitlusi ega lootusetust.
Nad ei kuule, kuna nad on nii kiired rääkima.
Abielu või ka suhted tervikuna võivad hävida,
kui ei pane tähele teise appihüüdu.
Kõik tundub tulevat kui välk selgest taevast,
aga kui oleksid enam kuulanud ja vähem rääkinud,
oleksid ehk ka kuulnud seda appihüüdu ja muuta midagi.
"Räägi, me kuulame!"
Kui ainult sina pidevalt vatrad, siis sa ka ei õpi midagi.
Ma polnud kooli ajal matemaatikas just eriti tugev.
See on veel pehmelt öeldud,
sest tegelikult olin matemaatikas ikka täiega tumba.
Mul polnud probleeme õppimisega, küll aga kuulamisega.
Tänapäeval nimetataks seda ADHD-ks.
Kuid mul oli raske keskenduda ja kuulata, mida õpetaja räägib,
sest lõpeks oli see minu jaoks täiega igav.
Kuulamine oli minu jaoks raske teema
ja kuna see oli mulle probleemiks juba algkoolist alates,
mõjutas see paljuski mu lõpueksamite hindeid,
sest ma polnud ehitanud korralikku vundamenti.
Kui sa pole kärme kuulama, siis see, mida sa ei kuule,
saab mõjutama nii su tulevikku kui kogu su ülejäänud elu.
Kuulates sa õpid ja kasvad.
Sageli on see ka ebaviisakas teiste suhtes,
kui oleme kärmed rääkima ja aeglased kuulama.
Puutun tööalaselt kokku väga paljude pastoritega
nii kodu -kui välismaalt.
Olen märganud, et osad pastorid esitavad hästi palju küsimusi.
Teised aga ei küsi kunagi midagi, rääkides peamiselt ainult endast.
Mu palve on, et ma ise oleksin kärmas kuulama
ja vahel pikaldane rääkima.
Sest kui sa ainult vatrad vahet pidamata
ja seda mitte vaid vestlustes kellegagi, aga elus tervikuna,
võivad su sõnad omada vähem kaalu.
On inimesi, kes ei räägi just palju,
aga kui nad siis midagi ütlevad, on nende sõnadel kaalu.
Parem öelda paar kaalukat sõna, kui suur ports tühje sõnu,
mis kaovad kui suits õhku.
Sa jääd ikka tõeliselt paljust ilma,
kui pole kärmas kuulama ja pikaldane rääkima.
Kui me pole pikaldased kuulama, oleme teiste suhtes lugupidamatud.
Kui me ei anna Jumalale maad rääkida me südameisse,
siis me ei kohtle Teda austavalt, vaid oleme ebaviisakad Ta suhtes.
Minu meelest on tore,
et palvest on loodud pilt kui dialoogist ja mitte monoloogist.
"Kõige olulisem on see, mida Jumal me jutu peale kostab",
ütles Andrew Murray.
Kui keegi on kergesti vihastuv, on ta üks õnnetu inimene.
Õnnetud ja stressis inimesed võivad kergesti muutuda vihaseks.
Nii et kui keegi vihastub kergesti, on ta sageli õnnetu või stressis
ja ta võib ka tunda, et teda ei märgata ega mõisteta.
On üsna raske, kui tunned, et keegi ei hooli ega kuula.
Vahel on taolised inimesed kogenud ka halba kohtlemist.
Kuid mis iganes su probleem ka poleks -
vihastumine ei aita sul kuulda, mida Jumal öelda tahab
ega aita sul omada suhteid, mida Jumal tahab, et omaksid.
Kuid millist laadi melu ja lärmi su elus esineb?
Usun, et võti selle lahendamiseks peitub tasakaalus.
Lisaks sellele, et võid olla liiga aeglane kuulma
ja liiga kärmas rääkima,
võid olla ka liiga kärmas kuulma midagi,
millest Piibel isegi ei räägi.
Kui oled liiga innukas, võid kuulda ka asju, mida ei öeldagi.
Loed liiga palju ridade vahelt.
Kui kuuled asju, mida pole öeldudki, oled liiga kärmas kuulama.
Liiga kärme kuulmine võib väljenduda selles,
kui paned tähele igat võimalikku häält.
Kui laseksin kõigel mind puudutaval kiitusel ja kriitikal
enese üle võimust võtta,
oleksin omadega juba ammu õhtal.
Seetõttu tahan kuulda vaid õigeid hääli
ja olla piisavalt aeglane kuulama neid,
mis lähtuvad kellegi inimlikust, jumalakartmatust loomusest.
Küll aga tahan peatuda, et kuulda taeva häält ja Jumala nõu -
häält, mis julgustab mind ja suunab õigele teele.
See on see hääl, mida mina tahan kuulda.
Efeslastele 4:1 räägib oma kutsumise väärilisest elust.
Sõna "vääriliselt" kätkeb endas ka tasakaalu mõistet.
Me elud peavad olema tasakaalus.
Piibel õpetab sellest mitmel erimoel.
Vanas Testamendis räägitakse palju valedest kaaludest.
Õpetussõnad 11:1 on öeldud:
"Valed kaalud on Issanda meelest jäledus,
aga õigest vihist on tal hea meel."
Terviklik ja tasakaalus kaal on Jumalale meelepärane.
Piibel räägib sellestki,
et võidu poole pürgiv sportlane peab õppima valitsema end.
1 Korintlastele 9:25 ütleb:
"Ent iga võistleja on kasin kõiges."
Kui tahad olla heas vormis, ei saa sa süüa ega juua, mida iganes,
vaid sa pead talitsema end.
See puudutab nii neid, kes võistlevad kaduva pärja nimel,
kui ka neid, kes kadumatu nimel.
Piibel õpetab meid ka riietama end kombekalt.
See ei tähenda, et peaksime end mingi suure riide kuhja alla ära peitma
vaid meie riietus ja väärtused peavad olema tasakaalus.
Meie riietus ei saa anda mingeid vihjeid
ega olla vastuolus meie sõnadega.
Tasakaal on vägagi seotud ka õige rääkimise ja kuulamisega.
Aastaid tagasi kõnelesin teemal: "Kõik sinus olev ütleb midagi su kohta"
Paulus väljendas seda 2 Korintlastele 3:2-3,
nimetades korintlasi elavateks kirjadeks.
"Teie ise olete meie kiri, kirjutatud meie südamesse,
igale inimesele mõistetav ja loetav.
On ilmne, et teie olete Kristuse kiri, meie teenimistöö läbi valminud kiri."
Ta räägib evangeeliumi väest,
mida igaüks, kes soovib, peaks saama lugeda välja meist.
Inimesed ja nende eluviis on kui avatud raamat Kristusest.
Nende eluviis esindab Kristust.
Mida inimesed sinu elust välja loevad?
Kas su elust kumab välja selle tõeline sõnum ja südame leek?
See on see koht, kus tasakaal tuleb mängu.
Kui me ainult räägime koguaeg, tekitab see vaid asjatut müra.
Kui sa pole hea kuulaja või oled aeglane kuulama,
siis sa pole tasakaalus
ja see mõjutab ka sõnumit, mida oma eluga edasi annad.
Su elul aga on kindlasti väga palju anda.
Su elul on palju, mida pakkuda!
Usun, et läheme tasakaalust välja, kui hakkama liiga palju ponnistama.
Kuid see on nii kerge sündima.
Mu endagi elus on olnud aegu, kus olen kogenud,
et vajame ellu uut värskust ja indu.
Mu inimlik reaktsioon oleks pingutada rohkem
ja nõuda seda teisteltki,
kuid sellega ei saavuta midagi.
Kui pingutame üle, siis me ka ei kuule midagi.
Psalmid 127:1 ütleb selle kohta väga hästi:
"Kui Issand ei ehita koda..."
Kui Issand pole see, kes ehitab su elu, südant, abielu,
peret, rahaasju ja püüdlusi, siis:
"Kui Issand ei ehita koda,
tühja vaeva näevad siis ehitajad temaga."
Kui vajad elus läbimurret, siis see ei tule jõuga läbi litsudes,
vaid usu ja Jumalas hingamise kaudu.
Olen õppinud seda,
et uus värskus, mida vahel koguduse ellu vajame,
ei tule mitte suuremate jõupingutuste, vaid Jumalas hingamise kaudu,
jättes Pühale Vaimule maad teha seda, mida vaid Tema suudab.
Ja korraga ongi uus etapp käes.
Sa võid küll püüelda inimeste heakskiidu poole,
kuid sellega ei täida sa veel Jumala tahet.
See summutab Püha Vaimu hääle.
Nii nagu ka täiuslikkuse poole püüdlemine.
See on kurb, sest sel juhul elad utoopilises ideaalide maailmas
ja oled liiga karm enese vastu,
leppimata sellega, milleks sind on kutsutud.
Kuid märkad, et igatsed inimeste heakskiidu järele,
siis las ma öelda sulle - sa oled juba heaks kiidetud.
Sa ei pea kellelegi midagi tõestama või olema keegi, kes sa pole.
Võid tunda kergendust sellest,
et sind on Jumala lapsena vastu võetud.
Sa oled aktsepteeritud Kristuses.
Vägisi ponnistamine ei vii kunagi Jumala tahet täide.
Osade elu on tasakaalust väljas, kuna neil on mingi kinnisidee.
Kinnisidee on miski, mis täidab me meeled ja mõtted.
Isegi head ja olulised asjad võivad muutuda kinnisideeks.
Paljude jaoks võivad selleks olla hea tervis, õige toit ja liikumine.
Iseenesest ju head ja tervislikud asjad,
tänu millele võid elada pikemalt ja kogeda paremat enesetunnet.
Mine tea, ehk aitavad need isegi Jumalat paremini kuulda.
Need on head asjad, kuid kui need muutuvad kinnisideeks,
siis nad polegi enam nii head,
kuna täidavad kõik su meeled ja mõtted.
Su keha kuvand võib väärastuda ja sa näed end teisiti, kui teised.
Sa ei kuule enam Jumala häält,
kui mõni asi on saanud sulle kinnisideeks.
Ehk siis - ärgem ponnistagem vägisi ega olgem ebakindlad eneste suhtes.
Enesekindluse puudumine võib meid ka tasakaalust välja viia.
Siis hakkame taas üle pingutama.
Jesaja 30:15 on üks võrratu salm, kuna räägib vaikusest.
Vaikus ja usaldus käivad sageli käsikäes.
Kui loodame Jumala peale,
ei pea me enam täitma kogu ilmaruumi
oma pideva jutu ja hädaldamisega.
Osad tahavad täita vaikuse liigse jutustamisega.
Teised jälle räägivad liiga vähe. Kuidas see veel võimalik on?
Kui keegi lihtsalt sõidab sust üle ja sa lased sel sündida,
siis ehk oleks nüüd juba õige aeg suu lahti teha.
Kuidas on võimalik rääkida liiga vähe?
Kui oled sulgunud iseenda häbelikkusse
ja see on muutunud sinu jaoks otsekui vanglaks.
Ehk siis, kui sa ei julge häält teha, räägidki liiga vähe.
Kui näeme, et keegi kannatab ja ta elu on raske,
või teda koheldakse halvasti,
peame julgema tema kaitseks välja astuda.
Nii kerge on tasakaalust välja minna.
Jesaja 30:15 "Pöördudes ja vaikseks jäädes te pääseksite,
rahus ja lootuses oleks teie jõud."
Osad on tasakaalust väljas, kuna keskenduvad vaid iseendale.
Nad on iseennast täis ja peavad end maailma nabaks.
Nad tahavad vaid iseendast rääkida.
Kui aga lõpetad vaid endale keskendumise,
võid hakata keskenduma ka teistele.
Su elu muutub tasakaalukamaks ja su suhted teistega paranevad.
Ka su suhe Jumalaga paraneb,
kui su palved ei kätke endas enam vaid sind ja su vajadusi,
vaid sa ütled: "Räägi Issand, ma kuulan!"
Osad on tasakaalust väljas tänu oma tohutule ebakindlusele.
Meie patusesse loomusesse kuulub võitlus ebakindlusega.
Patt on see, mis toob kaasa ebakindlust ja alaväärsuse tunnet.
Kui aga võtame kuulda Jumala häält ja laseme sel määratleda end,
siis ebakindluse haare me elus annab ka järgi.
Ebakindlus ja püüe seda katta, saadavad korda kummalisi asju elus.
Osad peidavad oma ebakindluse liigsesse väljapoole ulatumisse.
Nad täidavad kogu ilmaruumi rohke jutuga,
et varjata oma ebakindlust.
Neil on kalduvus kamandada teisi, mis mõjutab nende inimsuhteid.
Osad on tasakaalust väljas, kuna on uhked ja ülbed.
Ma ei tahaks kunagi muutuda selliseks.
Olen aastate jooksul märganud,
et kui hakkan juba veidi uhkeks minema,
toob Jumal mu kiiresti põlvedele.
Teismelised on vägagi edukad kõrvaldama uhkust su elust.
Tahaksin, et me koguduse ja selle liikmetena oleksime tasakaalus.
Me ei saa lubada endale arvamist,
otsekui saaksime hakkama ilma Jumala häält kuulmata.
Jeesus ütles: "Minu lambad tunnevad mu häält
ja mina tunnen neid ning nad järgnevad mulle."
Kõigil, keda siin täna näen, on kaks kõrva ja mitte vaid üks.
Kuid see, et teil on kõrvad, ei tähenda veel, et te ka kuulete.
"Kellel kõrva on, see kuulgu, mida Vaim kogudusele ütleb."
Piibel ütleb seda mitmeid kordi.
Toon siinkohal taas näite oma lastest.
Vahel on ikka juhtunud, et mu tütar Laura on mu kõrval
ja hüüab: "Isa! Isa!"
Ma ei reageeri kuidagi ja tema muudkui hüüab: "Isa, isa!"
"Brian!" - "Jah, siin. Mis sa tahad?"
Nagu näete, kuulmisel ja kuulamisel on suur vahe.
Kui me ei kuula, ei täida me ka Jumala plaani oma elus.
Seetõttu palun, et oleksime kiired kuulama
ja aeglased rääkima.
Parim, mida teha saame, on võtta Jeesuse eeskujuks.
Ma ei usu, et Paulus oli oma loomult ütlemata hea kuulaja -
aeglane rääkima ja veelgi aeglasem vihastuma.
Sest ütle ju Piibelgi,
et enne oma imelist usklikuks saamist seal Damaskuse teel,
oli ta täis ähvardamist ja tapahimu kristlaste suhtes,
saates neid vangi.
Ehk siis tundub, et ta oli algusest peale paras tulehark.
Paulus ja Barnabas olid Jumala tahte kohaselt töökaaslased
ja nende töö kandis tohutut vilja.
Kuid mingi hetk nad läksid riidu ning suundusid oma teed.
Vaatame, mida Piibel ütleb selle kohta Apostlite tegudes 15:37-39
"Barnabas andis nõu võtta kaasa ka Johannes,
keda kutsutakse Markuseks.
Aga Paulus pidas õigeks mitte võtta enesega kaasa teda,
kes neist Pamfüülias oli lahkunud ega olnud nendega koos tööle läinud.
Sellest tekkis nii suur tüli, et nad teineteisest lahkusid."
Nii et Paulus tundus olevat üsna temperamentne kuju.
Samas ta ütleb 2 Korintlastele 10:1
"Aga mina, Paulus, julgustan teid Kristuse tasaduse ja leebuse läbi,
mina, kes ma teie palge ees olevat alandlik,
kuid eemal viibides julge teie vastu."
Siin Paulus kirjeldab seda, kuidas teda nähti.
Tema kritiseerijad ei rääkinud temast just kõige paremini.
Nad ütlesid, et ta on lootusetult halb kõneleja,
kes inimestega isiklikult kohtudes ei muutnud suurt midagi,
kuid kelle kirjad olid julgelt kirjutatud.
See sama Paulus rääkis Kristuse tasadusest.
Taavet ütles 2 Saamueli 22:36
"Sa annad mulle oma päästekilbi ja su alandus teeb mind suureks."
Jumal tegi alanduse kaudu Taaveti suureks.
Laiendatud piiblitõlge ütleb:
"Sa kaitsed mind oma päästevarustusega.
Sa puudutad mind ja ma kogen, kuidas olen kui tõeline hiiglane."
Kuidas oli võimalik, et väike karjapoiss ei kartnud tõelist hiiglast?
Aga seetõttu, et ta tundis end sama suurena.
Kuidas ta sai tunda nii?
Kuna ta võttis omaks Isa omadused ja ütles,
et Jumala tasadus on teinud teda suureks.
Nii et selle asemel, et rääkida palju ja vihastuda kergesti,
selle asemel, et igatseda kiiret kättemaksu
ja täita oma elu halaga,
võta omaks mõned Jumalale omased omadused.
Kui elame Jumala Sõna kohaselt, hakkame ka võtma malli Jeesusest.
Ja kui lased Tema tasadusel teha end suureks,
võid tundagi end kui hiiglasena, kes ei pea kahtlema iseendas.
Nii ei koge sa ka alaväärsustunnet ja sul ei jää puudu enesekindlusest.
Sa ei pea siis ka tundma, et su elul pole mingit kaalu
ega peitma oma ebakindlust rohke jutu ja hala taha.
Kui koged, et oledki suur, mõistad ka seda,
et su sõnadel on rohkem kaalu, kui neid on vähem.
Sul pole probleemi elada Kristuse tasaduses,
kuna tead, et just see tasadus teeb sind suureks.
Jumala puudutus on see, mis teeb sind suureks.
Olen viimase 18 kuu jooksul valanud oma elu sellesse raamatusse
"Ela, armasta, juhi"
Loodan, et minu teekond ja läbipaistvus selles raamatus
julgustavad sind sinu teekonnal.
See kätkeb endas nii isiklikke kui juhtimisalaseid lugusid,
milledest paljusid ma pole veel kunagi varem jaganudki.
Mu avastusi selle kohta, mida tähendab elada suurt elu.
Need avastused on tulnud vahel raskete radade kaudu,
kuid järgides suurimat Teejuhti, kes on eales elanud,
saame avada uksi ühte aulisse tulevikku.
Mu palve on, et igaüks, kes seda raamatut loeb,
leiaks selle lehekülgedelt piibellikke tõdesid,
mis on põimitud igapäeva olukordadega.
Loodan, et lugejate südamed saavad nende läbi üles õhutatud
mitte vaid unistama suurelt oma tulevikust,
aga usaldama ka Teda, kes hoiab kogu elu koos.
"Ela, armasta, juhi" on saadaval ka E-raamatuna ja helikandjatel.
Aitäh, et olid meiega!
On imeline, et nii paljudele inimestele üle maailma
meeldib Hillsongi kogudus.
Võta meiega ühendust, kui saame sind kuidagi moodi aidata.
Tahame aidata sul ehitada üles oma elu
ja leida oma kutsumine.
Ole õnnistatud, head nädala jätku ja tea, et parim on alles ootel!
Imeline arm, kui armas selle kõla
Mis päästis minusuguse õnnetu
Olin kord kadunud, kuid nüüd olen leitud taas
Olin kord pime, kuid nüüd taas näen
Nüüd ma tõesti näen
Näen seda armastust Su silmis
Sa andsid oma elu,
et tuua kõik murtud tagasi ellu
Tõlge: Anne-Ly Raukas